title: Komission täytäntöönpanoasetus (EU) 2018/1132, annettu 13 päivänä elokuuta 2018, luvan antamisesta uuselintarvikkeen ”synteettinen zeaksantiini” nimityksen ja erityisten merkintävaatimusten muuttamiseksi Euroopan parlamentin ja neuvoston asetuksen (EU) 2015/2283 mukaisesti sekä komission täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti.)

text:
                  14.8.2018

                  FI

                  Euroopan unionin virallinen lehti

                  L 205/15

         KOMISSION TÄYTÄNTÖÖNPANOASETUS (EU) 2018/1132,
         annettu 13 päivänä elokuuta 2018,
         luvan antamisesta uuselintarvikkeen ”synteettinen zeaksantiini” nimityksen ja erityisten merkintävaatimusten muuttamiseksi Euroopan parlamentin ja neuvoston asetuksen (EU) 2015/2283 mukaisesti sekä komission täytäntöönpanoasetuksen (EU) 2017/2470 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 12 artiklan,
         sekä katsoo seuraavaa:

                     (1)

                     Asetuksessa (EU) 2015/2283 säädetään, että unionin markkinoille voidaan saattaa vain sellaisia uuselintarvikkeita, jotka on hyväksytty ja jotka mainitaan unionin luettelossa.

                     (2)

                     Komission täytäntöönpanoasetus (EU) 2017/2470 (2), jossa vahvistetaan unionin luettelo hyväksytyistä uuselintarvikkeista, annettiin asetuksen (EU) 2015/2283 8 artiklan nojalla.

                     (3)

                     Asetuksen (EU) 2015/2283 12 artiklan nojalla komissio toimittaa ehdotuksen täytäntöönpanosäädökseksi, jolla hyväksytään uuselintarvikkeen unionin markkinoille saattaminen ja saatetaan unionin luettelo ajan tasalle.

                     (4)

                     Luonnossa esiintyvä zeaksantiini on osa ihmisten tavallista ruokavaliota, koska sitä esiintyy monissa hedelmissä ja vihreissä vihanneksissa samoin kuin munankeltuaisessa. Lisäksi sitä käytetään nykyään Euroopan parlamentin ja neuvoston direktiivissä 2002/46/EY (3) määritellyissä ravintolisissä.

                     (5)

                     Komission täytäntöönpanopäätöksellä 2013/49/EU (4) hyväksyttiin Euroopan parlamentin ja neuvoston asetuksen (EY) N:o 258/97/EU (5) mukaisesti synteettisen zeaksantiinin saattaminen markkinoille elintarvikkeiden uutena ainesosana ravintolisissä siten, että sen päivittäinen saanti on enintään 2 milligrammaa. Täytäntöönpanopäätöksellä (EU) 2013/49 sallitun synteettisen zeaksantiinin nimitys sitä sisältävien elintarvikkeiden pakkausmerkinnöissä on ”synteettinen zeaksantiini”.

                     (6)

                     Yritys DSM Nutritional Products Europe, jäljempänä ’hakija’, jätti 23 päivänä helmikuuta 2018 komissiolle hakemuksen saadakseen hyväksynnän synteettisen zeaksantiinin nimityksen ja erityisten merkintävaatimusten muuttamiselle asetuksen (EU) 2015/2283 10 artiklan 1 kohdan mukaisesti. Hakija hakee termin ”synteettinen” poistamista unionin luettelossa olevasta uuselintarvikkeen nimestä ja sitä sisältävien elintarvikkeiden pakkausmerkinnöistä.

                     (7)

                     Hakija katsoo, että zeaksantiinin nimityksen ja merkintävaatimusten muuttaminen on välttämätöntä, jotta lievennetään niitä mahdollisia kielteisiä taloudellisia vaikutuksia, joita termin ”synteettinen” käytöstä synteettistä zeaksantiinia sisältävien ravintolisien pakkausmerkinnöissä saattaa aiheutua termiin ”synteettinen” liittyvien kielteisten merkitysvivahteiden vuoksi. Hakijan mukaan talouden toimijat, jotka saattavat markkinoille hyväksyttyjä synteettisiä uuselintarvikkeita sisältäviä ravintolisiä, joiden pakkausmerkinnöissä ei ole termiä ”synteettinen”, eivät mitä todennäköisimmin kärsi tällaisista mahdollisista kielteisistä taloudellisista vaikutuksista.

                     (8)

                     Unionin luetteloon uuselintarvikkeista sisältyy useita hyväksyttyjä synteettisiä aineita, joille on olemassa luonnollista alkuperää olevat vastineet, ja molempia muotoja käytetään ravintolisissä. Kyseisiä synteettisiä aineita ei kuitenkaan mainita synteettisinä unionin luettelossa eikä tästä ole mainintaa niiden pakkausmerkinnöissä. Synteettisen zeaksantiinin nimityksen ja pakkausmerkintöjen muuttamisella varmistetaan johdonmukaisuus kyseisten synteettisten aineiden nimityksen ja pakkausmerkintöjen kanssa.

                     (9)

                     Zeaksantiinin ehdotetut käyttötavat ja käyttömäärät ravintolisien ainesosana käytettynä eivät muutu, joten luvan antamista synteettiselle zeaksantiinille täytäntöönpanopäätöksellä 2013/49/EU tukeneet turvallisuusnäkökohdat ovat edelleen voimassa, eikä tästä muutoksesta näin ollen aiheudu mitään huolta turvallisuuden kannalta. Nämä oikeutetut tekijät huomioon ottaen ehdotetut muutokset ovat asetuksen (EU) 2015/2283 12 artiklan 1 kohdan vaatimusten mukaisia.

                     (10)

                     Tämän täytäntöönpanoasetuksen mukaisten uusien merkintävaatimusten täytäntöönpano saattaa aiheuttaa muutoksia niiden liike-elämän toimijoiden kannalta, jotka tällä hetkellä saattavat synteettistä zeaksantiinia markkinoille. Tämän vuoksi on aiheellista säätää siirtymäkaudesta.

                     (11)

                     Direktiivissä 2002/46/EY vahvistetaan ravintolisiä koskevat vaatimukset. Zeaksantiinin nimityksen ja erityisten merkintävaatimusten muuttaminen olisi sallittava, sanotun kuitenkaan rajoittamatta kyseisen direktiivin säännösten soveltamista.

                     (12)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla

               1.   Muutetaan asetuksen (EU) 2015/2283 8 artiklassa säädetyssä hyväksyttyjen uuselintarvikkeiden luettelossa oleva zeaksantiinia koskeva kohta tämän asetuksen liitteen mukaisesti.

               2.   Edellä 1 kohdassa tarkoitettuun unionin luettelossa olevaan kohtaan on lisättävä tämän asetuksen liitteessä säädetyt käyttöedellytykset ja merkintävaatimukset.

               3.   Tässä artiklassa säädetty hyväksyntä ei rajoita direktiivin 2002/46/EY säännösten soveltamista.

            2 artikla
            Muutetaan täytäntöönpanoasetuksen (EU) 2017/2470 liite tämän asetuksen liitteen mukaisesti.

            3 artikla
            Synteettistä zeaksantiinia sisältäviä ravintolisiä, jotka ovat asetuksen (EU) 2015/2283 mukaisia, sellaisena kuin sitä sovelletaan ennen tämän asetuksen voimaantuloa, voidaan saattaa markkinoille 3 päivään syyskuuta 2019 asti ja pitää markkinoilla varastojen loppumiseen asti.

            4 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä elokuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 327, 11.12.2015, s. 1.

            (2)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).

            (3)  Euroopan parlamentin ja neuvoston direktiivi 2002/46/EY, annettu 10 päivänä kesäkuuta 2002, ravintolisiä koskevan jäsenvaltioiden lainsäädännön lähentämisestä (EYVL L 183, 12.7.2002, s. 51).

            (4)  Komission täytäntöönpanopäätös 2013/49/EU, annettu 22 päivänä tammikuuta 2013, luvan antamisesta synteettisen zeaksantiinin saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (EUVL L 21, 24.1.2013, s. 32).

            (5)  Euroopan parlamentin ja neuvoston asetus (EY) N:o 258/97, annettu 27 päivänä tammikuuta 1997, uuselintarvikkeista ja elintarvikkeiden uusista ainesosista (EYVL L 43, 14.2.1997, s. 1).

            LIITE
            Muutetaan täytäntöönpanoasetuksen (EU) 2017/2470 liitteessä olevassa taulukossa 1 (Hyväksytyt uuselintarvikkeet) oleva ”Zeaksantiinia” koskeva kohta seuraavasti:

                           Hyväksytty uuselintarvike

                           Uuselintarvikkeen käyttöedellytykset

                           Merkintöjä koskevat lisävaatimukset

                           ”Zeaksantiini

                              Määritelty elintarvikeluokka

                              Enimmäismäärät

                           Uuselintarvikkeen nimitys sitä sisältävien elintarvikkeiden pakkausmerkinnöissä on ”zeaksantiini””

                           Ravintolisät sellaisina kuin ne on määritelty direktiivissä 2002/46/EY

                           2 mg/päivä


title: Komission täytäntöönpanoasetus (EU) 2018/1128, annettu 9 päivänä elokuuta 2018, unionin vuotuisten tariffikiintiöiden avaamisesta lampaille ja vuohille sekä lampaan- ja vuohenlihalle annetun täytäntöönpanoasetuksen (EU) N:o 1354/2011 muuttamisesta

text:
                  14.8.2018

                  FI

                  Euroopan unionin virallinen lehti

                  L 205/1

         KOMISSION TÄYTÄNTÖÖNPANOASETUS (EU) 2018/1128,
         annettu 9 päivänä elokuuta 2018,
         unionin vuotuisten tariffikiintiöiden avaamisesta lampaille ja vuohille sekä lampaan- ja vuohenlihalle annetun täytäntöönpanoasetuksen (EU) N:o 1354/2011 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 187 artiklan a ja b alakohdan,
         sekä katsoo seuraavaa:

                     (1)

                     Komission täytäntöönpanoasetuksessa (EU) N:o 1354/2011 (2) säädetään unionin vuotuisten tariffikiintiöiden avaamisesta lampaille ja vuohille sekä lampaan- ja vuohenlihalle mukaan lukien Islannin alkuperätuotteiden tariffikiintiöt.

                     (2)

                     Täytäntöönpanoasetuksen (EU) N:o 1354/2011 4 artiklassa säädetään, että mainitulla asetuksella avattuja tariffikiintiöitä hallinnoidaan komission täytäntöönpanoasetuksen (EU) 2015/2447 (3) 49–54 artiklan mukaisesti.

                     (3)

                     Euroopan unioni ja Islanti allekirjoittivat 23 päivänä maaliskuuta 2017 kirjeenvaihtona tehdyn sopimuksen, jäljempänä ’sopimus’, lisäetuuksista maataloustuotteiden kaupassa. Lupa sopimuksen allekirjoittamiseen unionin puolesta annettiin neuvoston päätöksellä (EU) 2016/2087 (4) ja lupa sopimuksen tekemiseen neuvoston päätöksellä (EU) 2017/1913 (5).

                     (4)

                     Sopimuksen liitteen V mukaisesti unioni muutti asetusta (EU) N:o 1354/2011 asetuksella (EU) 2018/562 (6). Muutoksella lisättiin Islannin olemassa olevien tullittomien tariffikiintiöden määrää tariffikoodeihin 0204 ja 0210 kuuluvien lampaan- ja vuohenlihan osalta ja lisäksi avattiin vuotuinen unionin tulliton tariffikiintiö koodiin 1602 90 kuuluville lampaanlihajalosteille.

                     (5)

                     Täytäntöönpanoasetuksen (EU) N:o 1354/2011 nojalla hallinnoitavien lampaan- ja vuohenlihakiintiöiden määrät ilmaistaan teuraspainoekvivalentteina, kun taas sopimuksessa määrätään, että määrät ilmaistaan tonneina tuotetta. Sen vuoksi on aiheellista säätää sopimuksessa vahvistettujen unionin tariffikiintiöiden hallinnoinnista erillisessä asetuksessa, jotta varmistetaan sujuva kiintiöiden hallinnointi Euroopan parlamentin ja neuvoston asetuksen (EU) N:o 952/2013 (7) nojalla. Tämän johdosta kyseiset tariffikiintiöt olisi samalla hetkellä poistettava täytäntöönpanoasetuksesta (EU) N:o 1354/2011 asetuksen (EU) N:o 1308/2013 perusteella.

                     (6)

                     Sen vuoksi täytäntöönpanoasetusta (EU) N:o 1354/2011 olisi muutettava.

                     (7)

                     Asetuksen (EU) N:o 952/2013 nojalla annettua uutta asetusta, jolla avataan tariffikiintiöt Islannista peräisin olevan lampaan- ja vuohenlihan sekä lampaanlihajalosteiden tuonnissa, sovelletaan 1 päivästä syyskuuta 2018. Sen vuoksi vastaavia täytäntöönpanoasetuksen (EU) N:o 1354/2011 muutoksia olisi sovellettava samasta päivästä.

                     (8)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan täytäntöönpanoasetus (EU) N:o 1354/2011 seuraavasti:

                        1)

                        Poistetaan 3 artiklan 2 kohdan e alakohta.

                        2)

                        Korvataan liite tämän asetuksen liitteellä.

            2 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä syyskuuta 2018.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 9 päivänä elokuuta 2018.

                  Komission puolesta,

                  puheenjohtajan nimissä

               Günther OETTINGER

                  Komission jäsen

            (1)  EUVL L 347, 20.12.2013, s. 671.

            (2)  Komission täytäntöönpanoasetus (EU) N:o 1354/2011, annettu 20 päivänä joulukuuta 2011, unionin vuotuisten tariffikiintiöiden avaamisesta lampaille ja vuohille sekä lampaan- ja vuohenlihalle (EUVL L 338, 21.12.2011, s. 36).

            (3)  Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).

            (4)  Neuvoston päätös (EU) 2016/2087, annettu 14 päivänä marraskuuta 2016, lisäetuuksia maataloustuotteiden kaupassa koskevan Euroopan unionin ja Islannin välisen kirjeenvaihtona tehdyn sopimuksen allekirjoittamisesta Euroopan unionin puolesta (EUVL L 324, 30.11.2016, s. 1).

            (5)  Neuvoston päätös (EU) 2017/1913, annettu 9 päivänä lokakuuta 2017, lisäetuuksia maataloustuotteiden kaupassa koskevan Euroopan unionin ja Islannin välisen kirjeenvaihtona tehdyn sopimuksen tekemisestä (EUVL L 274, 24.10.2017, s. 57).

            (6)  Komission täytäntöönpanoasetus (EU) 2018/562, annettu 9 päivänä huhtikuuta 2018, unionin vuotuisten tariffikiintiöiden avaamisesta lampaille ja vuohille sekä lampaan- ja vuohenlihalle annetun täytäntöönpanoasetuksen (EU) N:o 1354/2011 muuttamisesta (EUVL L 94, 12.4.2018, s. 4).

            (7)  Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1).

            LIITE
            ”

                     LIITE
                     LAMPAAN- JA VUOHENLIHA (tonnia (t) teuraspainoekvivalenttia) UNIONIN TARIFFIKIINTIÖT

                                 CN-koodit

                                 Arvotulli
                                 (%)

                                 Paljoustulli
                                 euroa / 100 kg

                                 Järjestysnumero ”ensiksi tullutta palvellaan ensin” -järjestelmässä

                                 Alkuperä

                                 Vuotuinen määrä tonneina teuraspainoekvivalenttia

                                 Elävät eläimet
                                 (kerroin = 0,47)

                                 Luuton karitsanliha (1)

                                 (kerroin = 1,67)

                                 Luuton lampaanliha (2)

                                 (kerroin = 1,81)

                                 Luullinen liha ja ruhot
                                 (kerroin = 1,00)

                                 0204

                                 Nolla

                                 Nolla

                                 —

                                 09.2101

                                 09.2102

                                 09.2011

                                 Argentiina

                                 23 000

                                 —

                                 09.2105

                                 09.2106

                                 09.2012

                                 Australia

                                 19 186

                                 —

                                 09.2109

                                 09.2110

                                 09.2013

                                 Uusi-Seelanti

                                 228 254

                                 —

                                 09.2111

                                 09.2112

                                 09.2014

                                 Uruguay

                                 5 800

                                 —

                                 09.2115

                                 09.2116

                                 09.1922

                                 Chile (3)

                                 8 000

                                 —

                                 09.2121

                                 09.2122

                                 09.0781

                                 Norja

                                 300

                                 —

                                 09.2125

                                 09.2126

                                 09.0693

                                 Grönlanti

                                 100

                                 —

                                 09.2129

                                 09.2130

                                 09.0690

                                 Färsaaret

                                 20

                                 —

                                 09.2131

                                 09.2132

                                 09.0227

                                 Turkki

                                 200

                                 —

                                 09.2171

                                 09.2175

                                 09.2015

                                 Muut (4)

                                 200

                                 —

                                 09.2178

                                 09.2179

                                 09.2016

                                    Erga omnes
                                     (5)

                                 200

                                 0104 10 30
                                 0104 10 80
                                 0104 20 90

                                 10

                                 Nolla

                                 09.2181

                                 —

                                 —

                                 09.2019

                                    Erga omnes
                                     (5)

                                 92

               ”

               (1)  Ja vohlanliha.

               (2)  Ja muu vuohenliha kuin vohlanliha.

               (3)  Chilen tariffikiintiötä korotetaan 200 tonnilla vuodessa.

               (4)  ’Muut’ tarkoittaa kaikkia WTO:n jäseniä lukuun ottamatta Argentiinaa, Australiaa, Uutta-Seelantia, Uruguayta, Chileä, Grönlantia ja Islantia.

               (5)  ’Erga omnes’ tarkoittaa kaikkia alkuperiä tässä taulukossa mainitut maat mukaan luettuina.


title: Komission täytäntöönpanoasetus (EU) 2018/1129, annettu 13 päivänä elokuuta 2018, asetamipridin hyväksymisestä vanhana tehoaineena käytettäväksi valmisteryhmään 18 kuuluvissa biosidivalmisteissa (ETA:n kannalta merkityksellinen teksti.)

text:
                  14.8.2018

                  FI

                  Euroopan unionin virallinen lehti

                  L 205/4

         KOMISSION TÄYTÄNTÖÖNPANOASETUS (EU) 2018/1129,
         annettu 13 päivänä elokuuta 2018,
         asetamipridin hyväksymisestä vanhana tehoaineena käytettäväksi valmisteryhmään 18 kuuluvissa biosidivalmisteissa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 89 artiklan 1 kohdan kolmannen alakohdan,
         sekä katsoo seuraavaa:

                     (1)

                     Komission delegoidussa asetuksessa (EU) N:o 1062/2014 (2) vahvistetaan niiden vanhojen tehoaineiden luettelo, jotka on arvioitava sen selvittämiseksi, voidaanko niiden käyttö biosidivalmisteissa hyväksyä. Luetteloon kuuluu asetamipridi.

                     (2)

                     Asetamipridi on arvioitu käytettäväksi valmisteissa, jotka kuuluvat asetuksen (EU) N:o 528/2012 liitteessä kuvattuun valmisteryhmään 18 ’Hyönteis- ja punkkimyrkyt sekä muiden niveljalkaisten torjuntaan käytettävät valmisteet’.

                     (3)

                     Belgia nimettiin esitteleväksi jäsenvaltioksi, ja sen arvioinnista vastaava toimivaltainen viranomainen toimitti arviointikertomuksen sekä suosituksensa 27 päivänä heinäkuuta 2015.

                     (4)

                     Biosidivalmistekomitea valmisteli 14 päivänä joulukuuta 2017 Euroopan kemikaaliviraston lausunnon (3) delegoidun asetuksen (EU) N:o 1062/2014 7 artiklan 2 kohdan mukaisesti ottaen huomioon arvioinnista vastaavan toimivaltaisen viranomaisen päätelmät.

                     (5)

                     Kyseisen lausunnon mukaan asetamipridiä sisältävien valmisteryhmään 18 kuuluvien biosidivalmisteiden voidaan olettaa täyttävän asetuksen (EU) N:o 528/2012 19 artiklan 1 kohdan b alakohdassa säädetyt kriteerit edellyttäen, että niiden käyttöä koskevia tiettyjä spesifikaatioita ja edellytyksiä noudatetaan.

                     (6)

                     Siksi on aiheellista hyväksyä asetamipridin käyttö valmisteryhmän 18 biosidivalmisteissa edellyttäen, että tiettyjä spesifikaatioita ja edellytyksiä noudatetaan.

                     (7)

                     Euroopan kemikaaliviraston lausunnossa todetaan, että asetamipridi täyttää erittäin hitaasti hajoavan (vP) ja myrkyllisen (T) aineen kriteerit Euroopan parlamentin ja neuvoston asetuksen (EY) N:o 1907/2006 (4) liitteen XIII mukaisesti. Asetamipridi täyttää näin ollen asetuksen (EU) N:o 528/2012 10 artiklan 1 kohdan d alakohdassa vahvistetut edellytykset ja olisi katsottava korvattavaksi tehoaineeksi.

                     (8)

                     Asetuksen (EU) N:o 528/2012 10 artiklan 4 kohdan mukaan tehoaineen joka katsotaan korvattavaksi aineeksi, hyväksyntä saisi olla voimassa enintään seitsemän vuotta.

                     (9)

                     Koska asetamipridi täyttää erittäin hitaasti hajoavan (vP) aineen kriteerit asetuksen (EY) N:o 1907/2006 liitteen XIII mukaisesti, asetamipridilla käsitellyt tai sitä sisältävät esineet olisi merkittävä asianmukaisesti, kun niitä saatetaan markkinoille.

                     (10)

                     Kohtuullinen määräaika on tarpeen ennen tehoaineen hyväksymistä, jotta asianomaiset osapuolet voivat tarvittavalla tavalla valmistautua uusiin vaatimuksiin.

                     (11)

                     Tässä asetuksessa säädetyt toimenpiteet ovat pysyvän biosidivalmistekomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksytään asetamipridi käytettäväksi tehoaineena valmisteryhmään 18 kuuluvissa biosidivalmisteissa siten, että sovelletaan liitteessä vahvistettuja spesifikaatioita ja edellytyksiä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä elokuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 167, 27.6.2012, s. 1.

            (2)  Komission delegoitu asetus (EU) N:o 1062/2014, annettu 4 päivänä elokuuta 2014, Euroopan parlamentin ja neuvoston asetuksessa (EU) N:o 528/2012 tarkoitetusta kaikkien biosidivalmisteissa käytettyjen vanhojen tehoaineiden järjestelmällistä arviointia koskevasta työohjelmasta (EUVL L 294, 10.10.2014, s. 1).

            (3)  Biocidal Products Committee (BPC) Opinion on the application for approval of the active substance Acetamiprid, Product type: 18, ECHA/BPC/185/2017, annettu 14. joulukuuta 2017.

            (4)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

            LIITE

                        Nimi

                        IUPAC-nimi
                        Tunnistenumero

                        Tehoaineen vähimmäispuhtausaste (1)

                        Hyväksymispäivä

                        Hyväksymisen päättymispäivä

                        Valmisteryhmä

                        Erityisedellytykset

                        Asetamipridi

                        IUPAC-nimi:
                        (E)-N1-[(6-kloori-3-pyridyyli)metyyli]-N2-syaani-N1-metyyliasetamidi
                        EY-numero: Ei ole
                        CAS-numero: 135410-20-7

                        99,0 % w/w

                        1. helmikuuta 2020

                        31. tammikuuta 2027

                        18

                        Asetamipridi on korvattava tehoaine asetuksen (EU) N:o 528/2012 10 artiklan 1 kohdan d alakohdan mukaisesti.
                        Biosidivalmisteiden lupien on täytettävä seuraavat edellytykset:

                                    1)

                                    Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamiin käyttötarkoituksiin mutta joita ei ole käsitelty tehoaineen riskinarvioinnissa unionin tasolla.

                                    2)

                                    Arvioiduissa käytöissä todettujen riskien vuoksi valmisteen arvioinnissa on kiinnitettävä erityistä huomiota seuraaviin:

                                                a)

                                                ammattikäyttäjät;

                                                b)

                                                imeväiset ja taaperot, jotka altistuvat valmisteelle toissijaisesti, kun ammattikäyttäjät ruiskuttavat valmistetta;

                                                c)

                                                pintavesi, sedimentti, maaperä ja pohjavesi, kun valmisteita levitetään ruiskuttamalla tai pensselillä talleissa;

                                                d)

                                                pintavesi, sedimentti, maaperä ja pohjavesi, kun valmisteita levitetään ruiskuttamalla ulkona.

                                    3)

                                    Niiden valmisteiden osalta, joista voi jäädä jäämiä elintarvikkeisiin tai rehuihin, on tarkistettava, onko tarpeen asettaa uudet jäämien enimmäismäärät tai muuttaa voimassa olevia jäämien enimmäismääriä Euroopan parlamentin ja neuvoston asetuksen (EY) N:o 470/2009 (2) tai Euroopan parlamentin ja neuvoston asetuksen (EY) N:o 396/2005 (3) mukaisesti, ja toteutettava kaikki asianmukaiset riskinhallintatoimenpiteet sen varmistamiseksi, etteivät sovellettavat jäämien enimmäismäärät ylity.

                              Käsiteltyjen esineiden markkinoille saattamiseen sovelletaan seuraavaa edellytystä:
                        Asetamipridilla käsitellyn tai sitä sisältävän esineen markkinoille saattamisesta vastuussa olevan henkilön on varmistettava, että käsitellyn esineen merkinnöissä mainitaan asetuksen (EU) N:o 528/2012 58 artiklan 3 kohdan toisessa alakohdassa luetellut tiedot.

               (1)  Tässä sarakkeessa ilmoitettu puhtaus on arvioidun tehoaineen vähimmäispuhtausaste. Markkinoille saatetussa valmisteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua tehoainetta.

               (2)  Euroopan parlamentin ja neuvoston asetus (EY) N:o 470/2009, annettu 6 päivänä toukokuuta 2009, yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta (EUVL L 152, 16.6.2009, s. 11).

               (3)  Euroopan parlamentin ja neuvoston asetus (EY) N:o 396/2005, annettu 23 päivänä helmikuuta 2005, torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta (EUVL L 70, 16.3.2005, s. 1).


title: Komission täytäntöönpanoasetus (EU) 2018/1131, annettu 13 päivänä elokuuta 2018, penflufeenin hyväksymisestä tehoaineena käytettäväksi valmisteryhmään 8 kuuluvissa biosidivalmisteissa (ETA:n kannalta merkityksellinen teksti.)

text:
                  14.8.2018

                  FI

                  Euroopan unionin virallinen lehti

                  L 205/12

         KOMISSION TÄYTÄNTÖÖNPANOASETUS (EU) 2018/1131,
         annettu 13 päivänä elokuuta 2018,
         penflufeenin hyväksymisestä tehoaineena käytettäväksi valmisteryhmään 8 kuuluvissa biosidivalmisteissa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 9 artiklan 1 kohdan a alakohdan,
         sekä katsoo seuraavaa:

                     (1)

                     Yhdistyneen kuningaskunnan arvioinnista vastaava toimivaltainen viranomainen vastaanotti 7 päivänä heinäkuuta 2015 hakemuksen, joka koski tehoaineen penflufeeni hyväksymistä käytettäväksi asetuksen (EU) N:o 528/2012 liitteessä V kuvattuun valmisteryhmään 8 ”Puunsuoja-aineet” kuuluvissa biosidivalmisteissa.

                     (2)

                     Yhdistyneen kuningaskunnan arvioinnista vastaava toimivaltainen viranomainen toimitti arviointikertomuksen ja suosituksensa 28 päivänä helmikuuta 2017 asetuksen (EU) N:o 528/2012 8 artiklan 1 kohdan mukaisesti.

                     (3)

                     Biosidivalmistekomitea valmisteli Euroopan kemikaaliviraston lausunnon 14 päivänä joulukuuta 2017 ottaen huomioon arvioinnista vastaavan toimivaltaisen viranomaisen päätelmät (2).

                     (4)

                     Kyseisen lausunnon mukaan penflufeenia sisältävien valmisteryhmään 8 kuuluvien biosidivalmisteiden voidaan olettaa täyttävän asetuksen (EU) N:o 528/2012 19 artiklan 1 kohdan b alakohdassa säädetyt kriteerit edellyttäen, että niiden käyttöä koskevia tiettyjä spesifikaatioita ja edellytyksiä noudatetaan.

                     (5)

                     Siksi on aiheellista hyväksyä penflufeenin käyttö valmisteryhmään 8 kuuluvissa biosidivalmisteissa edellyttäen, että tiettyjä spesifikaatioita ja edellytyksiä noudatetaan.

                     (6)

                     Koska Euroopan kemikaaliviraston lausunnossa todetaan, että penflufeeni täyttää erittäin hitaasti hajoavan (vP) aineen kriteerit Euroopan parlamentin ja neuvoston asetuksen (EY) N:o 1907/2006 (3) liitteen XIII mukaisesti, penflufeenilla käsitellyt tai sitä sisältävät esineet olisi merkittävä asianmukaisesti, kun niitä saatetaan markkinoille.

                     (7)

                     Kohtuullinen määräaika on tarpeen ennen tehoaineen hyväksymistä, jotta asianomaiset osapuolet voivat tarvittavalla tavalla valmistautua uusiin vaatimuksiin.

                     (8)

                     Tässä asetuksessa säädetyt toimenpiteet ovat pysyvän biosidivalmistekomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksytään penflufeeni käytettäväksi tehoaineena valmisteryhmään 8 kuuluvissa biosidivalmisteissa siten, että sovelletaan liitteessä vahvistettuja spesifikaatioita ja edellytyksiä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä elokuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 167, 27.6.2012, s. 1.

            (2)  Biocidal Products Committee (BPC) Opinion on the application for approval of the active substance Penflufen, Product type: 8, ECHA/BPC/184/2017, annettu 14. joulukuuta 2017.

            (3)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

            LIITE

                        Nimi

                        IUPAC-nimi
                        Tunnistenumero

                        Tehoaineen vähimmäispuhtausaste (1)

                        Hyväksymispäivä

                        Hyväksymisen päättymispäivä

                        Valmisteryhmä

                        Erityisedellytykset

                        Penflufeeni

                        IUPAC-nimi:
                        5-fluori-1,3-dimetyyli-N-{2-[(2RS)-4-metyylipentan-2-yyli]fenyyli}-1H-pyratsoli-4-karboksamidi
                        EY-numero: ei saatavilla
                        CAS-numero: 494793-67-8

                        980 g/kg (1:1 suhde (R:S) enantiomeerien suhde)

                        1. helmikuuta 2019

                        31. tammikuuta 2029

                        8

                        Biosidivalmisteiden lupien on täytettävä seuraavat edellytykset:

                                    1)

                                    Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamiin käyttötarkoituksiin mutta joita ei ole käsitelty tehoaineen riskinarvioinnissa unionin tasolla.

                                    2)

                                    Arvioiduissa käytöissä todettujen riskien vuoksi valmisteen arvioinnissa on kiinnitettävä erityistä huomiota seuraaviin:

                                                a)

                                                teollisuus- ja ammattikäyttäjät;

                                                b)

                                                maaperä ja pohjavesi, kun kyseessä on usein sään vaihteluille altistuva käsitelty puu.

                                    3)

                                    Koska maaperään kohdistuu riskejä, luvan saaneen valmisteen merkinnöissä ja mahdollisissa käyttöturvallisuustiedotteissa on mainittava, että teollisuuskäytön on tapahduttava eristetyllä alueella tai läpäisemättömällä kovalla alustalla, jossa on suojareunukset, ja että vastakäsitelty puutavara on varastoitava suojan alle ja/tai läpäisemättömälle kovalle alustalle, jotta valmistetta ei pääse valumaan suoraan maaperään tai vesistöön, ja että mahdolliset valmisteen käytöstä aiheutuvat valumat on kerättävä uudelleenkäyttöä tai hävittämistä varten.

                              Käsiteltyjen esineiden markkinoille saattamiseen sovelletaan seuraavaa edellytystä:
                        Penflufeenilla käsitellyn tai sitä sisältävän esineen markkinoille saattamisesta vastuussa olevan henkilön on varmistettava, että kyseisen esineen merkinnöissä mainitaan asetuksen (EU) N:o 528/2012 58 artiklan 3 kohdan toisessa alakohdassa luetellut tiedot.

               (1)  Tässä sarakkeessa ilmoitettu puhtaus on arvioidun tehoaineen vähimmäispuhtausaste. Markkinoille saatetussa valmisteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua tehoainetta.


title: Komission täytäntöönpanoasetus (EU) 2018/1133, annettu 13 päivänä elokuuta 2018, luvan antamisesta Hoodia parviflora -kasvin kuivattujen maanpäällisten osien saattamiseksi markkinoille uuselintarvikkeena Euroopan parlamentin ja neuvoston asetuksen (EU) 2015/2283 mukaisesti ja komission täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti.)

text:
                  14.8.2018

                  FI

                  Euroopan unionin virallinen lehti

                  L 205/18

         KOMISSION TÄYTÄNTÖÖNPANOASETUS (EU) 2018/1133,
         annettu 13 päivänä elokuuta 2018,
         luvan antamisesta Hoodia parviflora -kasvin kuivattujen maanpäällisten osien saattamiseksi markkinoille uuselintarvikkeena Euroopan parlamentin ja neuvoston asetuksen (EU) 2015/2283 mukaisesti ja komission täytäntöönpanoasetuksen (EU) 2017/2470 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 12 artiklan,
         sekä katsoo seuraavaa:

                     (1)

                     Asetuksessa (EU) 2015/2283 säädetään, että vain uuselintarvikkeita, jotka on hyväksytty ja sisällytetty unionin luetteloon, voidaan saattaa unionin markkinoille.

                     (2)

                     Komission täytäntöönpanoasetus (EU) 2017/2470 (2) jossa vahvistetaan unionin luettelo hyväksytyistä uuselintarvikkeista, annettiin asetuksen (EU) 2015/2283 8 artiklan nojalla.

                     (3)

                     Asetuksen (EU) 2015/2283 12 artiklan mukaisesti komissio päättää uuselintarvikkeen hyväksymisestä ja unionin markkinoille saattamisesta ja unionin luettelon saattamisesta ajan tasalle.

                     (4)

                     Yritys Desert Labs, Ltd., jäljempänä ’hakija’, toimitti 21 päivänä lokakuuta 2014 Irlannin toimivaltaiselle viranomaiselle hakemuksen Hoodia parviflora -kasvin kuivattujen maanpäällisten osien saattamiseksi unionin markkinoille Euroopan parlamentin ja neuvoston asetuksen (EY) N:o 258/97 (3) 1 artiklan 2 kohdan e alakohdassa tarkoitettuna uuselintarvikkeena. Hakemuksessa pyydetään, että Hoodia parviflora -kasvin kuivattuja maanpäällisiä osia voitaisiin käyttää elintarvikkeissa, mukaan lukien juomat, keksit, makeiset, suolaiset välipalat, keitot ja liemet, tee, kahvi ja vesi. Ne on tarkoitettu käytettäväksi myös ravintolisissä.

                     (5)

                     Asetuksen (EU) 2015/2283 35 artiklan 1 kohdan nojalla kaikkia jäsenvaltioille asetuksen (EY) N:o 258/97 4 artiklan mukaisesti toimitettuja uuselintarvikkeiden unionin markkinoille saattamista koskevia hakemuksia, joista ei ole tehty lopullista päätöstä ennen 1 päivää tammikuuta 2018, on käsiteltävä asetuksen (EU) 2015/2283 mukaisina hakemuksina.

                     (6)

                     Vaikka hakemus Hoodia parviflora -kasvin kuivattujen maanpäällisten osien saattamisesta unionin markkinoille uuselintarvikkeena toimitettiin jäsenvaltiolle asetuksen (EY) N:o 258/97 4 artiklan mukaisesti, se täyttää myös asetuksessa (EU) 2015/2283 vahvistetut vaatimukset.

                     (7)

                     Irlannin toimivaltainen viranomainen antoi ensiarviointiraporttinsa 24 päivänä elokuuta 2015. Raportissaan se tuli siihen tulokseen, että Hoodia parviflora -kasvin kuivatut maanpäälliset osat täyttävät asetuksen (EY) N:o 258/97 3 artiklan 1 kohdassa uuselintarvikkeille asetetut vaatimukset.

                     (8)

                     Komissio toimitti ensiarviointiraportin muille jäsenvaltioille 28 päivänä elokuuta 2015. Jotkin jäsenvaltiot esittivät perusteltuja vastalauseita asetuksen (EY) N:o 258/97 6 artiklan 4 kohdan ensimmäisessä alakohdassa säädetyssä 60 päivän määräajassa seuraavien osalta: uuselintarvikkeen puutteellinen kuvaus, allergeenisuuden vajavainen arviointi, riittämättömät tiedot yli 12-vuotiaisiin lapsiin kohdistuvan riskin poissulkemiseksi sekä riittämättömät tiedot eritelmistä, stabiilisuudesta, saantiarviosta ja toksikologiasta.

                     (9)

                     Ottaen huomioon joidenkin jäsenvaltioiden esittämät vastalauseet komissio kuuli 25 päivänä tammikuuta 2016 Euroopan elintarviketurvallisuusviranomaista, jäljempänä ’elintarviketurvallisuusviranomainen’, ja pyysi sitä tekemään täydentävän arvioinnin Hoodia parviflora -kasvin kuivatuista maanpäällisistä osista uuselintarvikkeena asetuksen (EY) N:o 258/97 mukaisesti.

                     (10)

                     Elintarviketurvallisuusviranomainen antoi 20 päivänä syyskuuta 2017 tieteellisen lausunnon (4)
                        Hoodia parviflora -kasvin kuivattujen maanpäällisten osien turvallisuudesta uuselintarvikkeena asetuksen (EY) N:o 258/97 mukaisesti. Vaikka elintarviketurvallisuusviranomainen laati ja antoi kyseisen lausunnon asetuksen (EY) N:o 258/97 nojalla, se täyttää myös asetuksen (EU) 2015/2283 11 artiklan vaatimukset.

                     (11)

                     Lausunnossaan elintarviketurvallisuusviranomainen ei vahvistanut Hoodia parviflora -kasvin kuivattujen maanpäällisten osien turvallisuutta elintarvikkeissa hakijan ehdottamissa käyttötarkoituksissa ja ehdottamilla käyttömäärillä, koska saanti ylittäisi turvallisena pidetyn tason (0,134 mg/painokiloa). Elintarviketurvallisuusviranomainen totesi kuitenkin, että Hoodia parviflora -kasvin kuivatut maanpäälliset osat ovat aikuisille turvallisia, kun niitä on lisätty ravintolisiin niin, että päivittäinen enimmäisannos on 9,4 mg, mikä vastaa oletuspainoltaan 70-kiloisen aikuisen turvallista saantia.

                     (12)

                     Lausunto antaa riittävät perusteet vahvistaa, että Hoodia parviflora -kasvin kuivatut maanpäälliset osat ovat ehdotetuissa käyttötarkoituksissa ja -määrillä asetuksen (EU) 2015/2283 12 artiklan 1 kohdan mukaisia, kun niitä käytetään ravintolisien ainesosana.

                     (13)

                     Hakija esitti 24 päivänä tammikuuta 2018 komissiolle pyynnön, joka koski omistusoikeuden alaisten tietojen suojaamista kahden hakemuksen tueksi esitetyn tutkimuksen osalta eli Hoodia parviflora -kasvin kuivattujen maanpäällisten osien 14 vuorokauden oraalisen toksisuuden annostuksen määritystutkimusta (5) ja 90 vuorokauden oraalisen toksisuuden tutkimusta (6) koskevat raportit, joita käytettiin perustana viiteannoksen (BMD) analyysissä ja ihmisten turvallisen saannin johtamisessa.

                     (14)

                     Elintarviketurvallisuusviranomainen katsoi 18 päivänä helmikuuta 2018 (7), että laatiessaan lausuntoaan Hoodia parviflora -kasvin kuivatuista maanpäällisistä osista uuselintarvikkeena, se käytti 90 vuorokauden oraalisen toksisuuden tutkimusraportin tietoja perustana BMD-analyysissä ja ihmisten turvallisten saantitasojen johtamisessa. Näin ollen se katsoi, että Hoodia parviflora -kasvin kuivattujen maanpäällisten osien turvallisuutta koskevia päätelmiä ei olisi voitu tehdä ilman kyseisen tutkimusraportin tietoja.

                     (15)

                     Elintarviketurvallisuusviranomaisen lausunnon saatuaan komissio pyysi hakijaa tarkentamaan toimitettuja perusteluja, jotka koskivat asetuksen (EU) 2015/2283 26 artiklan 2 kohdan a alakohdassa tarkoitettua omistusoikeutta kyseiseen tutkimukseen ja asetuksen (EU) 2015/2283 26 artiklan 2 kohdan b alakohdassa tarkoitettua yksinomaista oikeutta käyttää viittauksia kyseiseen tutkimukseen.

                     (16)

                     Lisäksi hakija ilmoitti, että sillä on hakemuksen jättöhetkellä kansallisen lainsäädännön mukainen yksinomainen oikeus käyttää viittauksia kyseiseen tutkimukseen, joten kolmannet osapuolet eivät voi laillisesti tutustua tutkimukseen tai käyttää sitä. Komissio arvioi kaikki hakijan toimittamat tiedot ja katsoi, että hakija on riittävästi perustellut asetuksen (EU) 2015/2283 26 artiklan 2 kohdassa säädettyjen vaatimusten täyttymisen.

                     (17)

                     EFSA ei näin ollen asetuksen (EU) 2015/2283 26 artiklan 2 kohdan mukaisesti saa käyttää hakijan asiakirja-aineistossa olevaa 90 vuorokauden oraalisen toksisuuden tutkimusta seuraavan hakijan hyväksi viiden vuoden aikana tämän asetuksen voimaantulosta. Tämän vuoksi tämän asetuksen nojalla hyväksytyn uuselintarvikkeen markkinoille saattaminen unionissa olisi rajattava hakijaan viiden vuoden ajaksi.

                     (18)

                     Kyseisen uuselintarvikkeen hyväksynnän ja hakijan asiakirja-aineistossa olevaan tutkimukseen kohdistuvan viittauksen rajaaminen yksinomaan hakijan yksinomaiseen käyttöön ei kuitenkaan estä muita hakijoita hakemasta lupaa saman uuselintarvikkeen markkinoille saattamiseksi edellyttäen, että hakemus perustuu laillisesti hankittuihin tietoihin, jotka tukevat tämän asetuksen mukaista lupaa.

                     (19)

                     Euroopan parlamentin ja neuvoston direktiivissä 2002/46/EY (8) vahvistetaan ravintolisiä koskevat vaatimukset. Hoodia parviflora -kasvin kuivattujen maanpäällisten osien käyttö olisi hyväksyttävä, sanotun kuitenkaan rajoittamatta kyseisen direktiivin soveltamista.

                     (20)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla

               1.   Tämän asetuksen liitteessä määritellyt Hoodia parviflora -kasvin kuivatut maanpäälliset osat sisällytetään täytäntöönpanoasetuksella (EU) 2017/2470 perustettuun unionin hyväksyttyjen uuselintarvikkeiden luetteloon.

               2.   Viiden vuoden ajan tämän asetuksen voimaantulosta ainoastaan hakija:

                           Yritys: Desert Labs, Ltd.

                           Osoite: Kibbutz Yotvata, 88820, Israel;

                     saa saattaa unionin markkinoille 1 kohdassa tarkoitettua uuselintarviketta, paitsi jos myöhempi hakija saa hyväksynnän samalle uuselintarvikkeelle ilman viittausta tämän asetuksen 2 artiklan nojalla suojattuihin tietoihin tai yrityksen Desert Labs, Ltd suostumuksella.

               3.   Edellä 1 kohdassa tarkoitettuun unionin luettelossa olevaan kohtaan on sisällytettävä tämän asetuksen liitteessä vahvistetut käyttöedellytykset ja merkintävaatimukset.

               4.   Tässä artiklassa säädetty hyväksyntä ei rajoita direktiivin 2002/46/EY säännösten soveltamista.

            2 artikla
            Tutkimusta, joka sisältyy hakemusasiakirja-aineistoon, jonka perusteella elintarvikeviranomainen on arvioinut 1 artiklassa tarkoitetun uuselintarvikkeen ja jonka hakija on ilmoittanut täyttävän asetuksen (EU) 2015/2283 26 artiklan 2 kohdassa säädetyt vaatimukset, ei saa käyttää myöhemmän hakijan hyväksi viiden vuoden aikana tämän asetuksen voimaantulosta ilman yrityksen Desert Labs, Ltd suostumusta.

            3 artikla
            Muutetaan täytäntöönpanoasetuksen (EU) 2017/2470 liite tämän asetuksen liitteen mukaisesti.

            4 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä elokuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 327, 11.12.2015, s. 1.

            (2)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).

            (3)  Euroopan parlamentin ja neuvoston asetus (EY) N:o 258/97, annettu 27 päivänä tammikuuta 1997, uuselintarvikkeista ja elintarvikkeiden uusista ainesosista (EYVL L 43, 14.2.1997, s. 1).

            (4)  EFSA Journal 2017;15(10):5002.

            (5)  Desert Labs, 2012a, ei julkaistu.

            (6)  Desert Labs, 2012b, ei julkaistu.

            (7)  EFSAn NDA-lautakunta (erityisruokavaliovalmisteita, ravitsemusta ja allergioita käsittelevä EFSAn lautakunta, 7.–8. helmikuuta 2018 pidetyn 83. täysistunnon pöytäkirja, hyväksytty 18. helmikuuta 2018. (https://www.efsa.europa.eu/sites/default/files/event/180207-1-m.pdf)

            (8)  Euroopan parlamentin ja neuvoston direktiivi 2002/46/EY, annettu 10 päivänä kesäkuuta 2002, ravintolisiä koskevan jäsenvaltioiden lainsäädännön lähentämisestä (EYVL L 183, 12.7.2002, s. 51).

            LIITE
            Muutetaan täytäntöönpanoasetuksen (EU) 2017/2470 liite seuraavasti:

                        1)

                        Lisätään viimeinen sarake taulukkoon 1 (Hyväksytyt uuselintarvikkeet) seuraavasti:
                        ”Tietosuoja”

                        2)

                        Lisätään taulukkoon 1 (Hyväksytyt uuselintarvikkeet) aakkosjärjestyksen mukaisesti seuraava kohta:

                                    Hyväksytty uuselintarvike

                                    Uuselintarvikkeen käyttöedellytykset

                                    Merkintöjä koskevat lisävaatimukset

                                    Muut vaatimukset

                                    Tietosuoja

                                    ”
                                          Hoodia parviflora -kasvin kuivatut maanpäälliset osat

                                       Määritelty elintarvikeluokka

                                       Enimmäismäärät

                                    Uuselintarvikkeen nimitys sitä sisältävien elintarvikkeiden pakkausmerkinnöissä on ”Hoodia parviflora -kasvin kuivatut maanpäälliset osat”

                                    Hyväksytty 3. syyskuuta 2018. Tämä lisäys perustuu asetuksen (EU) 2015/2283 26 artiklan mukaisesti suojattuun omistusoikeuden alaiseen tieteelliseen näyttöön ja tietoon.
                                    Hakija: Desert Labs, Ltd Kibbutz Yotvata, 88820 Israel.
                                    Tietosuojakauden aikana uuselintarvike ”Hoodia parviflora -kasvin kuivatut maanpäälliset osat” on hyväksytty unionin markkinoille saattamista varten ainoastaan yrityksen Desert Labs, Ltd osalta, paitsi jos myöhempi hakija saa uuselintarvikkeelle hyväksynnän ilman viittausta asetuksen (EU) 2015/2283 26 artiklan mukaisesti suojattuun omistusoikeuden alaiseen tieteelliseen näyttöön tai tietoon taikka yrityksen Desert Labs, Ltd suostumuksella.
                                    Tietosuojan päättymispäivä: 3. syyskuuta 2023.”

                                    Aikuisille tarkoitetut ravintolisät sellaisina kuin ne on määritelty direktiivissä 2002/46/EY

                                    9,4 mg/päivä

                        3)

                        Lisätään taulukkoon 2 (Eritelmät) aakkosjärjestyksen mukaisesti seuraava kohta:

                                    Hyväksytty uuselintarvike

                                    Eritelmä

                                    ”
                                          Hoodia parviflora -kasvin kuivatut maanpäälliset osat

                                       Kuvaus/Määritelmä:

                                    Kaikki Hoodia parviflora N.E.Br. -kasvin, (heimo Apocynaceae), kuivatut maanpäälliset osat

                                       Ominaisuudet/Koostumus

                                    Kasviaines: Vähintään 3-vuotiaiden kasvien maanpäälliset osat
                                    Ulkonäkö: Väriltään vaaleanvihreästä kellanruskeaan oleva hienojakeinen jauhe
                                    Liukoisuus (veteen): > 25 mg/ml
                                    Kosteus: < 5,5 %
                                    Aw: < 0,3
                                    pH: < 5,0
                                    Proteiini: < 4,5 g/100 g
                                    Rasva: < 3 g/100 g
                                    Hiilihydraatit (mukaan lukien ravintokuitu): < 80 g/100 g
                                    Ravintokuitu: < 55 g/100 g
                                    Kokonaissokeri: < 10,5 g/100 g
                                    Tuhka: < 20 %

                                       Hoodigosidit

                                    P57: 5–50 mg/kg
                                    L: 1 000 –6 000  mg/kg
                                    O: 500–5 000  mg/kg
                                    Yhteensä: 1 500 –11 000  mg/kg

                                       Raskasmetallit:

                                    Arseeni: < 1,00 mg/kg
                                    Elohopea: < 0,1 mg/kg
                                    Kadmium: < 0,1 mg/kg
                                    Lyijy: < 0,5 mg/kg

                                       Mikrobiologiset vaatimukset:

                                    Aerobinen pesäkemäärä: < 105 PMY/g

                                       Escherichia coli: < 10 PMY/g

                                       Staphylococcus aureus: < 50 PMY/g
                                    Koliformisten bakteerien kokonaismäärä: < 10 PMY/g
                                    Hiiva: ≤ 100 PMY/g
                                    Home: ≤ 100 PMY/g

                                       Salmonella-lajit: Negatiivinen/25 g

                                       Listeria monocytogenes: Negatiivinen/25 g
                                    PMY: pesäkkeen muodostavat yksiköt”


title: Komission täytäntöönpanoasetus (EU) 2018/1138, annettu 13 päivänä elokuuta 2018, tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 289. kerran

text:
                  14.8.2018

                  FI

                  Euroopan unionin virallinen lehti

                  LI 205/1

         KOMISSION TÄYTÄNTÖÖNPANOASETUS (EU) 2018/1138,
         annettu 13 päivänä elokuuta 2018,
         tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 289. kerran
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan ja 7 a artiklan 1 kohdan,
         sekä katsoo seuraavaa:

                     (1)

                     Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen ja taloudellisten resurssien jäädyttäminen koskee.

                     (2)

                     Yhdistyneiden kansakuntien turvallisuusneuvoston pakotekomitea päätti 9 päivänä elokuuta 2018 lisätä yhden kohdan niiden henkilöiden, ryhmien ja yhteisöjen luetteloon, joita varojen ja muiden taloudellisten resurssien jäädyttäminen koskee. Sen vuoksi asetuksen (EY) N:o 881/2002 liitettä I olisi muutettava.

                     (3)

                     Jotta varmistetaan, että tässä asetuksessa säädetyt toimenpiteet olisivat tehokkaita, asetuksen olisi tultava voimaan välittömästi,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 881/2002 liite I tämän asetuksen liitteen mukaisesti.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä elokuuta 2018.

                  Komission puolesta,

                  puheenjohtajan nimissä

                  Ulkopolitiikan välineiden hallinnon päällikkö

            (1)  EYVL L 139, 29.5.2002, s. 9.

            LIITE
            Lisätään asetuksen (EY) N:o 881/2002 liitteessä I olevaan luonnollisten henkilöiden luetteloon seuraava kohta:

               ”ADNAN ABOU WALID AL-SAHRAOUI (alias a) Lahbib Idrissi ould Sidi Abdi ould Said ould El Bachir, b) Adnan Abu Walid al-Sahrawi, c) Abu Walid al Sahrawi, d) Adnan Abu Walid al-Sahraoui, e) Adnan Abu Waleed al-Sahrawi, f) Lehbib Ould Ali Ould Said Ould Joumani). Syntymäaika: 16.2.1973. Syntymäpaikka: Laayoune. Osoite: a) Ménaka, Gao Region, Mali. Lisätietoja: Yhteisön Mouvement pour l'Unification et le Jihad en Afrique de l'Ouest (MUJAO) entinen tiedottaja. Al-Mourabitoun-järjestön emiiri Malissa. Ilmoittautunut Irakissa Al-Qaidaan kuuluvaksi katsotun Islamic State in Iraq and the Levant -ryhmän (ISIL) kannattajaksi. 7 d artiklan 2 kohdan i alakohdassa tarkoitettu nimeämispäivä: 9.8.2018.”


title: Komission täytäntöönpanoasetus (EU) 2018/27, annettu 9 päivänä tammikuuta 2018, suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”Ribeiras do Morrazo” (SMM)

text:
               10.1.2018

               FI

               Euroopan unionin virallinen lehti

               L 5/26

         KOMISSION TÄYTÄNTÖÖNPANOASETUS (EU) 2018/27,
   annettu 9 päivänä tammikuuta 2018,
   suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”Ribeiras do Morrazo” (SMM)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 99 artiklan,
   sekä katsoo seuraavaa:

               (1)

               Komissio on asetuksen (EU) N:o 1308/2013 97 artiklan 2 ja 3 kohdan mukaisesti tarkastellut Espanjan lähettämää hakemusta nimityksen ”Ribeiras do Morrazo” rekisteröimiseksi ja julkaissut hakemuksen Euroopan unionin virallisessa lehdessä
                   (2).

               (2)

               Komissiolle ei ole toimitettu vastaväitteitä asetuksen (EU) N:o 1308/2013 98 artiklan mukaisesti.

               (3)

               Nimitys ”Ribeiras do Morrazo” olisi asetuksen (EU) N:o 1308/2013 99 artiklan mukaisesti suojattava ja merkittävä kyseisen asetuksen 104 artiklassa tarkoitettuun rekisteriin.

               (4)

               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Suojataan nimitys ”Ribeiras do Morrazo” (SMM).
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä tammikuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 347, 20.12.2013, s. 671.

      (2)  EUVL C 255, 5.8.2017, s. 15.


title: Komission täytäntöönpanoasetus (EU) 2018/26, annettu 9 päivänä tammikuuta 2018, erään suojatun alkuperänimityksen tai suojatun maantieteellisen merkinnän eritelmän muutoksen hyväksymisestä (Montravel (SAN))

text:
               10.1.2018

               FI

               Euroopan unionin virallinen lehti

               L 5/25

         KOMISSION TÄYTÄNTÖÖNPANOASETUS (EU) 2018/26,
   annettu 9 päivänä tammikuuta 2018,
   erään suojatun alkuperänimityksen tai suojatun maantieteellisen merkinnän eritelmän muutoksen hyväksymisestä (Montravel (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 99 artiklan,
   sekä katsoo seuraavaa:

               (1)

               Komissio on tutkinut Ranskan asetuksen (EU) N:o 1308/2013 105 artiklan mukaisesti toimittaman suojattua alkuperänimitystä ”Montravel” koskevan eritelmän muutosta koskevan hyväksymispyynnön.

               (2)

               Komissio julkaisi eritelmän muutoksen hyväksymispyynnön asetuksen (EU) N:o 1308/2013 97 artiklan 3 kohdan mukaisesti Euroopan unionin virallisessa lehdessä
                   (2).

               (3)

               Komissiolle ei ole toimitettu vastaväitteitä asetuksen (EU) N:o 1308/2013 98 artiklan mukaisesti.

               (4)

               Eritelmän muutos olisi hyväksyttävä asetuksen (EU) N:o 1308/2013 99 artiklan mukaisesti.

               (5)

               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Montravel” (SAN) koskevan eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä tammikuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 347, 20.12.2013, s. 671.

      (2)  EUVL C 255, 5.8.2017, s. 10.


title: Neuvoston täytäntöönpanoasetus (EU) 2018/31, annettu 10 päivänä tammikuuta 2018, tiettyihin Guinea-Bissaun tasavallan rauhaa, turvallisuutta tai vakautta uhkaaviin henkilöihin, yhteisöihin ja elimiin kohdistuvista rajoittavista toimenpiteistä annetun asetuksen (EU) N:o 377/2012 11 artiklan 1 kohdan täytäntöönpanosta

text:
               11.1.2018

               FI

               Euroopan unionin virallinen lehti

               L 6/1

         NEUVOSTON TÄYTÄNTÖÖNPANOASETUS (EU) 2018/31,
   annettu 10 päivänä tammikuuta 2018,
   tiettyihin Guinea-Bissaun tasavallan rauhaa, turvallisuutta tai vakautta uhkaaviin henkilöihin, yhteisöihin ja elimiin kohdistuvista rajoittavista toimenpiteistä annetun asetuksen (EU) N:o 377/2012 11 artiklan 1 kohdan täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyihin Guinea-Bissaun tasavallan rauhaa, turvallisuutta tai vakautta uhkaaviin henkilöihin, yhteisöihin ja elimiin kohdistuvista rajoittavista toimenpiteistä 3 päivänä toukokuuta 2012 annetun neuvoston asetuksen (EU) N:o 377/2012 (1) ja erityisesti sen 11 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 3 päivänä toukokuuta 2012 asetuksen (EU) N:o 377/2012.

               (2)

               Yhdistyneiden kansakuntien turvallisuusneuvoston päätöslauselman 2048 (2012) nojalla perustettu Yhdistyneiden kansakuntien turvallisuusneuvoston komitea poisti 20 päivänä joulukuuta 2017 yhden henkilön luettelosta, joka koskee henkilöitä, joihin kohdistetaan rajoittavia toimenpiteitä.

               (3)

               Kyseinen henkilö olisi poistettava asetuksen (EU) N:o 377/2012 liitteestä I,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 377/2012 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä tammikuuta 2018.

            Neuvoston puolesta

            Puheenjohtaja

         E. KRALEVA

      (1)  EUVL L 119, 4.5.2012, s. 1.

      LIITE
      Poistetaan asetuksen (EU) N:o 377/2012 liitteen I luettelosta seuraavaa henkilöä koskeva merkintä:

                  11.

                  Sanha CLUSSÉ.


title: Komission täytäntöönpanoasetus (EU) 2018/33, annettu 28 päivänä syyskuuta 2017, Euroopan parlamentin ja neuvoston direktiivin 2014/92/EU mukaisista maksuerittelyn ja sen yhteisen tunnuksen standardoituun esitystapaan sovellettavista teknisistä täytäntöönpanostandardeista (ETA:n kannalta merkityksellinen teksti. )

text:
                  11.1.2018

                  FI

                  Euroopan unionin virallinen lehti

                  L 6/26

            KOMISSION TÄYTÄNTÖÖNPANOASETUS (EU) 2018/33,
      annettu 28 päivänä syyskuuta 2017,
      Euroopan parlamentin ja neuvoston direktiivin 2014/92/EU mukaisista maksuerittelyn ja sen yhteisen tunnuksen standardoituun esitystapaan sovellettavista teknisistä täytäntöönpanostandardeista
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon maksutileihin liittyvien maksujen vertailukelpoisuudesta, maksutilien siirtämisestä ja mahdollisuudesta käyttää perusmaksutilejä 23 päivänä heinäkuuta 2014 annetun Euroopan parlamentin ja neuvoston direktiivin 2014/92/EU (1) ja erityisesti sen 5 artiklan 4 kohdan toisen alakohdan,
      sekä katsoo seuraavaa:

                  (1)

                  Direktiivissä 2014/92/EU edellytetään jäsenvaltioiden varmistavan, että maksupalveluntarjoajat antavat kuluttajille vähintään kerran vuodessa ja maksutta erittelyn kaikista maksutiliin liittyvistä palveluista veloitetuista maksuista sekä tarvittaessa niihin sovelletuista korkokannoista. Maksupalveluntarjoajien on käytettävä standardoituja termejä, jotka on vahvistettu maksutiliin liittyviä edustavimpia palveluja koskevassa lopullisessa luettelossa. Jäsenvaltioiden on julkaistava lopulliset luettelot, joihin sisällytetään komission delegoidussa asetuksessa (EU) 2018/32 (2) vahvistettu unionin standardoitu terminologia.

                  (2)

                  Sen varmistamiseksi, että maksuerittelyllä saavutetaan direktiivin 2014/92/EU tavoitteet ja että samalla annetaan kuluttajalle kaikki tarpeelliset tiedot siten, että parannetaan vertailtavuutta ja avoimuutta, maksupalveluntarjoajien olisi käytettävä maksuerittelyä varten standardoitua mallia.

                  (3)

                  Maksutiliin liittyvien palvelupakettien esittämisen osalta on otettava huomioon, että maksupalveluntarjoajilla on tarjolla erilaisia paketteja. Jotkin paketit sisältyvät yleiseen maksuun, kuten tilin ylläpitämisestä tai hoidosta veloitettavaan maksuun, kun taas joistakin paketeista veloitetaan erikseen ja joihinkin paketteihin sisältyy tietty määrä palveluja. Jotta kuluttajien olisi helpompi ymmärtää eri tyyppisten pakettien sisältöä ja niihin liittyviä maksuja, paketit olisi lueteltava maksuerittelyssä erikseen. Erityisesti, jos paketeista veloitetaan osana yleistä maksua, tällaiset paketit olisi esitettävä yhdessä kyseisen maksun kanssa.

                  (4)

                  Jäsenvaltiot voivat vaatia keskeisten indikaattorien, kuten kokonaiskustannusindikaattorin, toimittamista maksuerittelyn mukana. Sen vuoksi maksuerittelyn malliin olisi sisällyttävä erillinen taulukko, jota tällaisten edellytysten kohteena olevien maksupalveluntarjoajien olisi käytettävä.

                  (5)

                  Koska maksupalveluntarjoajien olisi lisäksi voitava tuottaa maksuerittelyt helposti, niille olisi annettava selkeät maksuerittelyn laadintaa koskevat ohjeet.

                  (6)

                  Tämä asetus perustuu teknisten täytäntöönpanostandardien luonnoksiin, jotka Euroopan valvontaviranomainen (Euroopan pankkiviranomainen, jäljempänä ’EPV’) on toimittanut komissiolle.

                  (7)

                  EPV on järjestänyt avoimet julkiset kuulemiset niistä teknisten täytäntöönpanostandardien luonnoksista, joihin tämä asetus perustuu, analysoinut niihin mahdollisesti liittyviä kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1093/2010 (3) 37 artiklan mukaisesti perustetulta pankkialan osallisryhmältä,

            ON HYVÄKSYNYT TÄMÄN ASETUKSEN:
      1 artikla
      Maksuerittelyn ja sen yhteisen tunnuksen malli
      1.   Maksupalveluntarjoajan on käytettävä liitteessä vahvistettua mallia ja täytettävä se 2–18 artiklassa esitetyllä tavalla.
      2.   Maksuerittelyä täyttäessään maksupalveluntarjoaja ei saa tehdä malliin muita kuin tässä asetuksessa säädettyjä muutoksia. Maksupalveluntarjoajan on noudatettava erityisesti mallissa vahvistettua tietojen, otsakkeiden ja alaotsakkeiden järjestystä.
      3.   Maksuerittelyn on täytettävä seuraavat vaatimukset:

                  a)

                  se on esitettävä pystyasennossa olevan A4-sivun muodossa;

                  b)

                  sen ensimmäisen sivun ylälaidassa on oltava otsake ”Maksuerittely” keskitettynä ja sijoitettuna asiakirjan vasemmassa yläkulmassa olevan maksupalveluntarjoajan tunnuksen ja oikeassa yläkulmassa olevan yhteisen tunnuksen väliin;

                  c)

                  siinä on oltava yhteinen tunnus, joka ei saa olla kooltaan suurempi kuin 2,5 cm × 2,5 cm ja joka on esitettävä liitteessä säädetyn mallin mukaisesti;

                  d)

                  siinä on käytettävä kirjasinlajia Arial tai muuta sitä vastaavaa kirjasinlajia ja kirjasinkokoa 11, lukuun ottamatta otsaketta ”Maksuerittely”, jossa käytetään kirjasinkokoa 16 lihavoituna; otsakkeissa on käytettävä kirjasinkokoa 14 lihavoituna ja alaotsakkeissa kirjasinkokoa 12 lihavoituna, jollei kirjasinkoon suurentamista tai pistekirjoituksen käyttöä näkövammaisille joko edellytetä kansallisessa lainsäädännössä tai siitä ole sovittu kuluttajan ja maksupalveluntarjoajan välillä;

                  e)

                  se on tuotettava mustavalkoisena, lukuun ottamatta maksupalveluntarjoajan tunnusta ja yhteistä tunnusta, jotka voidaan esittää värillisinä, kuten 2 artiklassa säädetään;

                  f)

                  sen otsakkeissa on käytettävä puolitummaa harmaata väriä, jonka viitenumero RGB-värijärjestelmässä on 166,166,166, ja alaotsakkeissa vaaleanharmaata väriä, jonka viitenumero RGB-värijärjestelmässä on 191,191,191;

                  g)

                  sen sivut on numeroitava.

            2 artikla
      Yhteinen tunnus ja palveluntarjoajan tunnus
      1.   Jos yhteinen tunnus esitetään värillisenä, sen taustavärin on vastattava väriä, jonka viitenumero RGB-värijärjestelmässä on 0/51/153 (heksadesimaaliarvo: 003399), ja tunnuksen värin on vastattava väriä, jonka viitenumero RGB-värijärjestelmässä on 255/204/0 (heksadesimaaliarvo: FFCC00).
      2.   Maksupalveluntarjoajan tunnuksen koon on vastattava yhteisen tunnuksen kokoa.
      3.   Tunnus voidaan esittää värillisenä ainoastaan, jos myös yhteinen tunnus on värillinen. Jos yhteinen tunnus painetaan mustavalkoisena, sen on oltava selvästi luettavissa.
      3 artikla
      Tilin tarjoajan nimi ja yhteystiedot
      1.   Maksupalveluntarjoajan on korvattava hakasulkeissa olevat kohdat tilin tarjoajan nimellä lihavoituna ja vasemmalle tasattuna.
      2.   Maksupalveluntarjoajan on korvattava hakasulkeissa olevat kohdat omilla yhteystiedoillaan, kuten käyntiosoite, puhelinnumero, sähköpostiosoite, faksinumero ja verkkosivujen osoite ja yhteyshenkilön ja/tai yhteyspisteen tiedot, joita maksutilin omistaja voi käyttää tulevissa yhteydenotoissa.
      Nämä yhteystiedot on esitettävä vasemmalle tasattuina.
      4 artikla
      Maksutilin omistajan nimi ja yhteystiedot
      1.   Maksupalveluntarjoajan on korvattava hakasulkeissa olevat kohdat maksutilin omistajan nimellä.
      Nimi on merkittävä lihavoituna ja vasemmalle tasattuna.
      2.   Maksupalveluntarjoajan on korvattava hakasulkeissa olevat kohdat maksutilin omistajan käyntiosoitteella.
      Käyntiosoite on merkittävä vasemmalle tasattuna ja, lukuun ottamatta kunkin sanan ensimmäistä kirjainta, pienaakkosin.
      5 artikla
      Tilin nimi ja tunniste
      1.   Maksupalveluntarjoajan on ilmoitettava maksutilin nimi.
      Nimi on merkittävä lihavoituna, vasemmalle tasattuna ja välittömästi sanan ’Tili’ jälkeen.
      2.   Maksupalveluntarjoajan on esitettävä tarkat tiedot, jotka yksilöivät maksutilin, kuten kansainvälinen pankkikoodi (BIC-koodi), kansainvälinen tilinumero (IBAN), kansallinen tilinumero ja kansallinen pankkitunnus.
      Nämä tiedot on merkittävä vasemmalle tasattuina.
      6 artikla
      Kalenterijakso
      Maksupalveluntarjoajan on merkittävä riville ’Ajanjakso’ vasemmalle tasattuna kalenterijakso, jota maksuerittely koskee.
      7 artikla
      Päivämäärä
      Maksupalveluntarjoajan on merkittävä riville ’Päivämäärä’ vasemmalle tasattuna kalenteripäivä, jona maksuerittely annetaan.
      8 artikla
      Johdanto-osa
      Mallissa esitetyn johdanto-osan teksti on toistettava maksuerittelyssä sellaisenaan käyttäen riviväliä 1,15 ja välistyksenä 0 pt ennen tekstiä ja 10 pt tekstin jälkeen.
      9 artikla
      Yhteenveto maksuista ja koroista
      1.   Maksupalveluntarjoajan on esitettävä lihavoituna ja oikealle tasattuna niiden maksujen ja korkojen kokonaismäärä, jotka sisällytetään otsikon ”Yhteenveto maksuista ja koroista” alla oleviin neljään erilliseen taulukkoon.
      2.   Jos tiettyyn tiliin ei sovelleta korkoa, ja jos tämän tiedon saaminen mahdollistetaan tai sitä edellytetään kansallisissa säännöksissä, joilla direktiivi 2014/92/EU saatetaan osaksi kansallista lainsäädäntöä, maksupalveluntarjoajan on merkittävä tähän kohtaan ”korkoa ei sovelleta” pienaakkosin, oikealle tasattuna.
      3.   Jos korkoa sovelletaan, mutta sen suuruus on kyseiseltä ajanjaksolta nolla, ja jos tämän tiedon saaminen mahdollistetaan tai sitä edellytetään kansallisissa säännöksissä, joilla direktiivi 2014/92/EU saatetaan osaksi kansallista lainsäädäntöä, maksupalveluntarjoajan on merkittävä asianomaiseen taulukkoon ”0”.
      4.   Maksupalveluntarjoajan on esitettävä erillisessä taulukossa kokonaiskustannusindikaattori, josta ilmenee yhteenveto maksutilin vuosittaisista kokonaiskustannuksista, jos tätä edellytetään kansallisissa säännöksissä, joilla direktiivi 2014/92/EU saatetaan osaksi kansallista lainsäädäntöä. Jos kyseisissä kansallisissa säännöksissä ei edellytetä maksupalveluntarjoajan esittävän kokonaiskustannusindikaattoria, maksupalveluntarjoajan on poistettava taulukko.
      10 artikla
      Tilistä veloitettujen maksujen erittely
      1.   Maksupalveluntarjoajan on esitettävä kaikki asianomaisista palveluista kyseisenä ajanjaksona aiheutuneet maksut taulukossa, jonka otsikkona on ”Tilistä veloitettujen maksujen erittely”.
      Tilin tarjoamisesta tai ylläpidosta veloitettavat maksut on lueteltava alaotsakkeen ”Yleiset tilipalvelut” alla.
      2.   Maksupalveluntarjoajan on merkittävä palvelut alasarakkeeseen ”Palvelu” vasemmalle tasattuna, lihavoituna, käyttäen riviväliä 1 ja välistystä 0 pt ennen kutakin palvelua ja 0 pt kunkin palvelun jälkeen.
      3.   Maksupalveluntarjoajan on merkittävä tieto siitä, kuinka monta kertaa kutakin palvelua on käytetty maksuerittelyn kattamana ajanjaksona, alasarakkeeseen ”Palvelun käyttökertojen lukumäärä” oikealle tasattuna käyttäen 1 artiklan 3 kohdan d alakohdassa säädettyä kirjasinlajia.
      Maksupalveluntarjoajan on jätettävä alasarake ”Palvelun käyttökertojen lukumäärä” tyhjäksi, jos

                  a)

                  palvelua on käytetty, mutta maksupalveluntarjoaja ei ole veloittanut tästä palvelusta maksua, ja

                  b)

                  tämän tiedon saaminen mahdollistetaan tai sitä edellytetään kansallisissa säännöksissä, joilla direktiivi 2014/92/EU saatetaan osaksi kansallista lainsäädäntöä.

            4.   Maksupalveluntarjoajan on merkittävä alasarakkeeseen ”Yksikkömaksu” yksikkömaksun rakenne ja kustakin käytetystä palvelusta perittävät kustannukset oikealle tasattuna.
      5.   Maksupalveluntarjoajan on merkittävä alasarakkeeseen ”Maksun veloituskertojen lukumäärä” tieto siitä, kuinka monta kertaa kustakin palvelusta on veloitettu maksuerittelyn kattamana ajanjaksona, oikealle tasattuna. Maksupalveluntarjoajan on merkittävä vastaavaan alasarakkeeseen ”maksua ei ole veloitettu”, jos

                  a)

                  palvelua on käytetty, mutta maksua ei ole veloitettu, ja

                  b)

                  tämän tiedon saaminen mahdollistetaan tai sitä edellytetään kansallisissa säännöksissä, joilla direktiivi 2014/92/EU saatetaan osaksi kansallista lainsäädäntöä.

            6.   Maksupalveluntarjoajan on merkittävä kyseisen palvelun käytöstä tarkastelujakson aikana maksettujen maksujen kokonaismäärä lihavoituna alasarakkeeseen ”Yhteensä”.
      7.   Jos alaotsakkeeseen kuuluvia palveluja ei ole, maksupalveluntarjoajan on poistettava kyseinen alaotsake. Maksupalveluntarjoajan on poistettava alaotsake myös silloin, kun maksutilin omistaja ei ole tarkastelujakson aikana käyttänyt palvelupakettiin sisältyvän palvelujen määrän ylittävää määrää palveluja.
      8.   Maksupalveluntarjoajan on merkittävä maksutilin omistajan tarkastelujakson aikana maksamien maksujen kokonaismäärä lihavoituna riville ”Maksetut maksut yhteensä”.
      11 artikla
      Maksutyyppien esittäminen
      1.   Jos veloitetaan erillisiä maksuja yhdellä tai useammalla jäljempänä mainituista tavoista, maksupalveluntarjoajan on annettava taulukossa ”Tilistä veloitettujen maksujen erittely” sarakkeessa ”Palvelu” asianomaisen palvelun yhteydessä erillisellä rivillä kuvaus kustakin maksullisesta tapauksesta, kanavasta tai ehdosta, jäljempänä ’maksutyypit’:

                  a)

                  saman palvelun tarjoamisesta veloitetaan erilaisia maksuja, kuten palvelun avausmaksu ja myöhemmät saman palvelun suorittamisesta veloitettavat maksut;

                  b)

                  samaa palvelua pyydetään, käytetään tai tarjotaan eri kanavien kautta, kuten puhelimitse, konttorissa tai verkossa;

                  c)

                  maksu riippuu siitä, täyttyykö saman palvelun osalta tietty edellytys, kuten tilisiirtojen tai käteisnostojen vähimmäis- tai enimmäismäärä.

            Kuvaus on esitettävä vasemmalle tasattuna. Maksut on esitettävä sarakkeessa ”Yksikkömaksu” oikealle tasattuna.
      2.   Jos maksut riippuvat useiden erityyppisten maksujen yhdistelmästä, kuten maksut, jotka eroavat toisistaan tarjontakanavan perusteella ja jotka eritellään edelleen sen mukaan, täyttyykö kynnysmäärä, maksupalveluntarjoajan on 10 artiklan 5 kohdassa edellytettyjen tietojen lisäksi esitettävä kunkin lisämaksutyypin kuvaus oikealle tasattuna.
      3.   Jos maksu on muuttunut tarkastelujakson aikana, maksupalveluntarjoajan on esitettävä luettelo kunkin jakson aikana sovelletuista maksuista lisäämällä uusia rivejä sarakkeeseen ”Yksikkömaksu”.
      12 artikla
      Alaotsakkeen ”Yleiset tilipalvelut” alla mainittujen maksujen osana veloitettavien palvelupakettien esittäminen
      1.   Jos maksutiliin liittyvää palvelupakettia tarjotaan yhdessä tilin kanssa ja siitä veloitetaan osana alaotsakkeeseen ”Yleiset tilipalvelut” kuuluvia maksuja, maksupalveluntarjoajan on sisällytettävä taulukon ”Tilistä veloitettujen maksujen erittely” palvelupaketteja koskevalle riville tieto pakettiin sisältyvistä palveluista sarakkeeseen ”Palvelu” ja paketin käyttökertojen lukumäärä sarakkeeseen ”Palvelun käyttökertojen lukumäärä”. Maksupalveluntarjoajan on merkittävä sarakkeen ”Maksu” alla oleviin sarakkeisiin paketista kokonaisuudessaan veloitettu maksu sekä pakettimaksun veloituskertojen lukumäärä tarkastelujakson aikana 11 artiklan 1 kohdassa säädetyn mukaisesti. Jos palvelupaketista veloitetaan erillään yleisiä tilipalveluja koskevasta maksusta, rivi on poistettava.
      2.   Kaikki maksut, jotka veloitetaan paketin kattaman määrän ylittävistä palveluista, on esitettävä 1–11 artiklassa tarkoitetussa taulukossa, jossa luetellaan palvelut ja maksut.
      3.   Jos pakettiin kuuluvien palvelujen määrää ei ole rajoitettu tai jos pakettiin kuuluvien palvelujen määrä ei ole ylittynyt, maksupalveluntarjoajan on poistettava viimeisellä rivillä oleva ilmoitus ”Nämä määrät ylittävistä palveluista on veloitettu erikseen”.
      13 artikla
      Alaotsakkeen ”Yleiset tilipalvelut” alla mainituista maksuista erillään veloitettavien maksutiliin liittyvien palvelupakettien esittäminen
      1.   Jos maksupalveluntarjoaja tarjoaa maksutiliin liittyvän palvelupaketin yhdessä tilin kanssa ja paketista veloitetaan erillään alaotsakkeen ”Yleiset tilipalvelut” alaisuuteen kuuluvista palvelujen ja maksujen taulukossa tarkoitetuista yleisistä tilipalveluista veloitettavista maksuista, maksupalveluntarjoajan on ilmoitettava palvelupaketteja koskevassa taulukossa seuraavat tiedot:

                  a)

                  palvelupaketteja koskevassa sarakkeessa markkinointinimi, jos sellainen on, tai paketin sisältö, poistamalla hakasulkeet;

                  b)

                  sarakkeessa ”Maksu” paketista koko maksuerittelyn kattamalta ajalta veloitettu maksu, oikealle tasattuna;

                  c)

                  kolmannessa sarakkeessa pakettimaksun veloituskertojen lukumäärä tarkastelujakson aikana.

            Kaikki lisämaksut, jotka veloitetaan pakettimaksun kattaman määrän ylittävistä palveluista, on esitettävä 10 ja 11 artiklassa tarkoitetussa palveluja ja maksuja koskevassa taulukossa.
      2.   Jos paketista veloitetaan säännöllisin väliajoin, veloitustiheys on merkittävä sarakkeeseen ”Maksu” vasemmalle tasattuna, ja vuotuiset kokonaiskustannukset on merkittävä välittömästi veloitustiheyden alla olevalle riville lihavoituna käyttäen sanamuotoa ”Vuotuiset kokonaiskustannukset”.
      3.   Jos eri paketeista aiheutuu erisuuruisia maksuja tarkastelujakson aikana, 1 kohdassa luetellut tiedot on toimitettava kunkin paketin osalta erillisessä taulukossa.
      4.   Jos tilin yhteydessä ei tarjota palvelupakettia tai tilin yhteydessä tarjotusta palvelupaketista veloitetaan jonkin yleisiä tilipalveluja koskevan maksun osana, maksupalveluntarjoajan on poistettava koko taulukko, myös otsake ”Tiedot palvelupakettiin sisältyvistä maksuista”.
      5.   Jos pakettiin kuuluvien palvelujen määrää ei ole rajoitettu tai jos palvelupakettiin kuuluvien palvelujen määrä ei ole ylittynyt, maksupalveluntarjoajan on poistettava taulukon lopussa oleva ilmoitus ”Nämä määrät ylittävistä palveluista on veloitettu erikseen”.
      14 artikla
      Tiedot tilistä maksetuista koroista
      1.   Maksupalveluntarjoajan on tarvittaessa ilmoitettava taulukossa ”Tiedot tilistä maksetuista koroista” maksutilin omistajan maksuerittelyn kattamana aikana maksamat korot.
      2.   Maksupalveluntarjoajan on merkittävä korkokanta sarakkeeseen ”Korkokanta” vuositasolla sovellettuna prosenttilukuna. Jos korkokanta on muuttunut tarkastelujakson aikana, maksupalveluntarjoajan on lueteltava kunkin eri jakson aikana sovellettu korkokanta erillisellä rivillä.
      3.   Maksupalveluntarjoajan on merkittävä sarakkeeseen ”Korot” maksutilin omistajan maksamat korot lihavoituna ilmaistuna tilin valuutassa. Jos korkokanta on muuttunut tarkastelujakson aikana, maksupalveluntarjoajan on merkittävä maksutilin omistajan kunkin eri jakson aikana maksamat korot erillisille riveille.
      4.   Maksupalveluntarjoajan on merkittävä maksutilin omistajan tarkastelujakson aikana maksamien korkojen kokonaismäärä lihavoituna riville ”Maksetut korot yhteensä”.
      5.   Jos maksutilin omistaja ei maksa korkoa, koska tiliin ei sovelleta korkoa ja jos tämän tiedon saaminen mahdollistetaan tai sitä edellytetään kansallisissa säännöksissä, joilla direktiivi 2014/92/EU saatetaan osaksi kansallista lainsäädäntöä, maksupalveluntarjoaja ilmoittaa tämän sanoilla ”korkoa ei sovelleta” pienaakkosin, vasemmalle tasattuna ja lihavoituna rivillä ”Maksetut korot yhteensä”.
      15 artikla
      Tiedot tilille kertyneistä koroista
      1.   Maksupalveluntarjoajan on tarvittaessa ilmoitettava taulukossa ”Tiedot tilille kertyneistä koroista” maksutilin omistajalle maksuerittelyn kattaman jakson aikana kertyneet korot.
      2.   Maksupalveluntarjoajan on korvattava kohta ”Tilin nimi” asianomaisen tilin nimellä lihavoituna.
      3.   Maksupalveluntarjoajan on merkittävä korkokanta sarakkeeseen ”Korkokanta” vuositasolla sovellettuna prosenttilukuna. Jos korkokanta on muuttunut tarkastelujakson aikana, maksupalveluntarjoajan on lueteltava kunkin eri jakson aikana sovellettu korkokanta erillisellä rivillä.
      4.   Maksupalveluntarjoajan on merkittävä sarakkeeseen ”Korot” maksutilin omistajalle kertyneet korot lihavoituna, ilmaistuna tilin valuutassa. Jos korkokanta on muuttunut maksuerittelyn kattaman jakson aikana, maksupalveluntarjoajan on merkittävä kaikki maksutilin omistajalle eri jaksojen aikana kertyneet korot erillisille riveille. Jos korkoa sovelletaan, mutta sen suuruus on kyseiseltä ajanjaksolta nolla, maksupalveluntarjoajan on merkittävä ”0” sarakkeeseen ”Korot”.
      5.   Jos tietystä tilistä ei makseta korkoa, koska siihen ei sovelleta korkoa, maksupalveluntarjoajan on ilmoitettava tämä sanoilla ”korkoa ei sovelleta” pienaakkosin ja vasemmalle tasattuna sarakkeessa ”Korot”.
      6.   Maksupalveluntarjoajan on ilmoitettava rivillä ”Kertyneet korot yhteensä” maksutilin omistajalle maksuerittelyn kattaman jakson aikana kertyneiden korkojen kokonaismäärä lihavoituna.
      7.   Jos tietystä tilistä ei makseta korkoa, koska siihen ei sovelleta korkoa, ja jos tämän tiedon saaminen mahdollistetaan tai sitä edellytetään kansallisissa säännöksissä, joilla direktiivi 2014/92/EU saatetaan osaksi kansallista lainsäädäntöä, maksupalveluntarjoajan on ilmoitettava tämä sanoilla ”korkoa ei sovelleta” pienaakkosin, vasemmalle tasattuna ja lihavoituna rivillä ”Kertyneet korot yhteensä”.
      16 artikla
      Lisätiedot
      1.   Maksupalveluntarjoajan on merkittävä taulukkoon ”Lisätiedot” kaikki lisätiedot, jotka eivät kuulu 2–15 artiklan kattamiin tietoihin mutta liittyvät suoraan direktiivin 2014/92/EU 5 artiklan 2 kohdassa tarkoitettuihin palveluihin tai maksettuihin maksuihin, perittyihin tai kertyneisiin korkoihin tai sovellettuun korkokantaan maksuerittelyn kattaman jakson aikana. Kyseisessä taulukossa esitettyihin lisätietoihin on sisällyttävä kansallisten säännösten edellyttämät tiedot.
      2.   Taulukkoa täyttäessään maksupalveluntarjoajan on noudatettava soveltuvin osin tässä asetuksessa vahvistettua esitysmuotoa.
      3.   Maksupalveluntarjoajan on poistettava tämä taulukko, ellei se toimita 1 kohdassa tarkoitetun kaltaisia tietoja.
      17 artikla
      Markkinointinimet
      Jos käytössä on markkinointinimi, se on ilmoitettava välittömästi palvelun nimen jälkeen käyttäen 1 artiklan 3 kohdan d alakohdassa tarkoitettua vakiokirjasinlajia ja hakasulkeissa.
      18 artikla
      Sähköisten viestintätapojen käyttö
      1.   Jos maksuerittely toimitetaan sähköisesti ja edellyttäen, että kuluttajalle annetaan samaan aikaan liitteessä vahvistetun mallin mukainen ja 2–17 artiklan mukaisesti täytetty jäljennös maksuerittelystä, maksupalveluntarjoaja voi muuttaa mallia, mutta ainoastaan seuraavilla tavoilla:

                  a)

                  poiketen siitä, mitä 1 artiklan 3 kohdan d alakohdassa säädetään, kirjasinkokoa voidaan suurentaa, kunhan säilytetään 1 artiklan 3 kohdassa säädetyt kokojen väliset suhteet;

                  b)

                  jos useiden taulukoiden ja sarakkeiden käyttäminen tekee sähköisten välineiden mittasuhteiden vuoksi maksuerittelyn lukemisesta hankalaa, voidaan käyttää yhtä ainoaa saraketta tai taulukkoa, kunhan säilytetään tietojen, otsakkeiden ja alaotsakkeiden järjestys ennallaan;

                  c)

                  voidaan käyttää sähköisiä välineitä, kuten kerrostamista ja ponnahdusikkunoita, kunhan maksuerittelyn otsake, yhteinen tunnus, otsakkeet ja alaotsakkeet ovat näkyvästi esillä ja tietojen järjestys säilytetään.

            2.   Edellä olevassa 1 kohdan c alakohdassa tarkoitettu sähköisten välineiden käyttö ei saa aiheuttaa häiriötä siten, että se vie kuluttajan huomiota pois maksuerittelyn tiedoista. Kerrostamisen ja ponnahdusikkunoiden välityksellä voidaan antaa ainoastaan tässä asetuksessa tarkoitettuja tietoja.
      19 artikla
      Voimaantulo
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 28 päivänä syyskuuta 2017.

               Komission puolesta

               Puheenjohtaja

            Jean-Claude JUNCKER

         (1)  EUVL L 257, 28.8.2014, s. 214.

         (2)  Komission delegoitu asetus (EU) 2018/32, annettu 28 päivänä syyskuuta 2017, Euroopan parlamentin ja neuvoston direktiivin 2014/92/EU täydentämisestä maksutiliin liittyviä edustavimpia palveluja käsittelevää unionin standardoitua terminologiaa koskevilla teknisillä sääntelystandardeilla (katso tämän virallisen lehden sivu 3).

         (3)  Euroopan parlamentin ja neuvoston asetus (EU) N:o 1093/2010, annettu 24 päivänä marraskuuta 2010, Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta (EUVL L 331, 15.12.2010, s. 12).

         LIITE

            Maksuerittelyn malli

         Teksti kuva

            Maksuerittely
            [Tilin tarjoajan nimi]
            [Tilin tarjoajan yhteystiedot]
            [Asiakkaan nimi]
            [Yhteystiedot]
            Tili
            Tilin tunniste
            Ajanjakso
            Jakson alkamis- ja päättymispäivä
            Päivämäärä
            ·
            Tässä asiakirjassa esitetään yhteenveto kaikista maksutiliin liittyviä palveluja koskevista maksuista yllä mainittuna ajanjaksona.
            ·
            Lisäksi se sisältää tiedot tänä aikana mahdollisesti maksetuista ja kertyneistä koroista.
            ·
            Tiedot yksittäisistä maksutapahtumista ja tilin saldosta ovat tiliotteissa.
            Yhteenveto maksuista ja koroista
            Maksetut maksut yhteensä (palvelupakettimaksut ja kaikki maksut yhteensä)
            Maksetut korot yhteensä
            Kertyneet korot yhteensä
            Kokonaiskustannusindikaattori

         Teksti kuva

            Tilistä veloitettujen maksujen erittely
            Palvelu
            Maksu
            Palvelu
            Palvelun käyttökertojen lukumäärä
            Yksikkömaksu
            Maksun veloituskertojen lukumäärä
            Yhteensä
            Yleiset tilipalvelut
            Sisältää palvelupaketin, joka koostuu seuraavista:
            Nämä määrät ylittävistä palveluista on veloitettu erikseen.
            Maksut (lukuun ottamatta kortteja)
            Kortit ja käteinen
            Tilinylitykset ja niihin liittyvät palvelut
            Muut palvelut
            Maksetut maksut yhteensä
            Tiedot palvelupakettiin sisältyvistä maksuista
            Palvelupaketti
            Maksu
            Maksun veloituskertojen lukumäärä
            ”Palvelupaketti” [tarvittaessa markkinointinimi]
            Tähän kuuluvat:
            Nämä määrät ylittävistä palveluista on veloitettu erikseen.
            Tiedot tilistä maksetuista koroista
            Korkokanta
            Korot
            Maksetut korot yhteensä

         Teksti kuva

            Tiedot tilille kertyneistä koroista
            Korkokanta
            Korot
            ”Tilin nimi”
            Kertyneet korot yhteensä
            Lisätiedot